Κλάδος παροχής ηλεκτρικής ενέργειας χρηματοοικονομική ανάλυση και προβλέψεις
Creators: name: Τσούμπας, Χρήστος
Publisher: name: Πανεπιστήμιο Πειραιώς
Year: 2023
Subjects: subject: Κλάδος ηλεκτρικής ενέργειας
subject: Χρηματοοικονομική ανάλυση
subject: Δείκτες

description: Τα τελευταία χρόνια στην Ελλάδα ο κλάδος της ενέργειας διαδραματίζει και θα διαδραματίσει πρωταγωνιστικό ρόλο και τα επόμενα χρόνια, καθώς προορίζεται για τη λεγόμενη «πράσινη μετάβαση» ένα μεγάλο τμήμα από το Ταμείο Ανάπτυξης. Το μεγαλύτερο τμήμα για τις επενδύσεις προέρχεται από ομίλους που είναι εισηγμένοι στο χρηματιστήριο όπως η ΔΕΗ, τα ΕΛΠΕ, η ΤΈΡΝΑ ενεργειακή, η Motor Oil, η Mytilineos. Για την εξέλιξη και την αξιολόγησή των εταιρειών που μετέχουν στον κλάδο της ενέργειας η χρηματοοικονομική τους ανάλυση θα αποτελούσε οδηγό για την μετέπειτα πορεία τους σε ένα περιβάλλον που οι συνθήκες για τον κλάδο της ενέργειας μεταβάλλονται συνεχώς Με την παρούσα διπλωματική μας εργασία θα ασχοληθούμε με την χρηματοοικονομική ανάλυση των εταιρειών του κλάδου ενέργειας, αφού πρώτα κάνουμε μια εν συντομία ανάλυση οικονομικών μεγεθών για την διεθνή αλλά και την ελληνική οικονομία. Η Έρευνα που έγινε έτσι ώστε να μπορέσουμε να εξάγουμε χρήσιμα αποτελέσματα για την πορεία που έχουν τόσο οι εταιρείες που θα αναλύσουμε, οι οποίες η δραστηριότητά τους είναι κατά κύριο λόγο στην Ελλάδα αλλά έχουν κάνει συνεργασίες και με εταιρείες του εξωτερικού όσο και με εταιρείες πολυεθνικές, όσο και ο κλάδος της ενέργειας. Η έρευνα για την συγγραφή της εργασίας μας , έγινε για το χρονικό διάστημα 2016-2020. Οι λόγοι που με οδήγησαν ώστε να αναλάβω το θέμα σχετικά με τον κλάδο παροχής ηλεκτρικής ενέργειας, και να εξαχθούν χρήσιμα συμπεράσματα αλλά και αποτελέσματα ώστε να παρουσιαστεί η εργασία αυτή, είναι ότι ο κλάδος της ενέργειας για την οικονομία της Ελλάδας είναι στρατηγικής σημασίας και ο λόγος είναι ότι ο κλάδος αυτός δίνει στην ελληνική οικονομία μια δυναμική ανάπτυξης. Θα πρέπει να σημειώσουμε πριν μερικά χρόνια ο κλάδος την ενέργειας αποτελούσε μονοπώλιο μόνο με την ΔΕΗ. Σήμερα πλέον αποτελείται από πλήθος εταιρειών που έχουν δραστηριότητα και προσπαθούν να εδραιωθούν στον κλάδο αυτό. Είναι ένας κλάδος της ελληνικής οικονομίας που κάθε μέρα εξελίσσεται, γι’ αυτό εξάλλου είναι ο κλάδος που δεν μπορείς με ευκολία να κάνεις διερεύνηση αναλυτικά, και είναι ο κλάδος αυτός άμεσα συνδεδεμένος με όλα τα μεγάλα έργα υποδομής που κατασκευάζονται στην Ελληνική επικράτεια. Επίσης οι οικονομίες κλίμακας που δημιουργεί είναι με πολύ θετικό πρόσημο και με πολύ θετικές προοπτικές για τα αμέσως επόμενα χρόνια. 83 Επίσης ο κλάδος της ενέργειας έχει προκαλέσει το μεγάλο ενδιαφέρον σε πολλούς επενδυτές, πράγμα που σημαίνει ότι οι επενδύσεις που γίνονται και θα γίνουν στο προσεχές μέλλον θα αλλάξουν την οικονομική κατάσταση στην χώρα. Θα αναλύσουμε τις οικονομικές καταστάσεις για την περίοδο 2016-2020, τεσσάρων (4) μεγάλων εταιρειών, της PROTERGIA, της ELPENTISON A.E., της Δημόσιας Επιχείρησης Ηλεκτρισμού (ΔΕΗ Α.Ε.) η οποία κατέχει το μεγαλύτερο μερίδιο στην αγορά και της ΗΡΩΝ Α.Ε. Μέσα από την ανάλυση των χρηματοοικονομικών καταστάσεων των εταιρειών ηλεκτρικής ενέργειας που θα εξετάσουμε, θα προσπαθήσουμε να αξιολογήσουμε την πιθανή ύπαρξη γεγονότος πτώχευσης καθώς επίσης την πιστοληπτική τους ικανότητα. Τέλος για τις εταιρείες που θα εξετάσουμε θα παρουσιαστούν μέσα από την χρηματοοικονομική τους ανάλυση τα συμπεράσματα και τα αποτελέσματα.